**RAAMLEPINGU PROJEKT**

**Riigikantselei**, mida esindab riigisekretäri 3.2.2010 käskkirja nr 10 ”Valitsuse kommunikatsioonibüroo põhimäärus” alusel valitsuskommunikatsiooni direktori ülesannetes Rasmus Ruuda (edaspidi nimetatud tellija) ja **AS Emor,** (edaspidi *töövõtja*), keda esindab juhatuse liige Karin Niinas, edaspidi koos *pooled* või eraldi *pool*, sõlmisid raamlepingu alljärgnevas:

1. **Üldsätted**
   1. Raamleping on sõlmitud riigihanke „Avaliku arvamuse seireuuringute läbiviimine Riigikantseleile“ viitenumbriga 297354 (edaspidi riigihange) tulemusena.
   2. Kui ei ole märgitud teisiti, kasutatakse raamlepingus mõistet „leping“ raamlepingu tähenduses.
   3. Lepingu alusel esitatud tellimusi käsitletakse hankelepinguna.
   4. Lepingu dokumendid, mis on lepingu lahutamatuteks osadeks, on järgmised:
      1. lepingu muudatused;
      2. käesolev lepingu põhitekst koos lisadega;
      3. tellija poolt riigihanke menetluses antud selgitused ulatuses, milles need ei muuda, vaid üksnes täpsustavad või selgitavad riigihanke alusdokumente;
      4. muud riigihanke alusdokumendid, sh tehniline kirjeldus koos selle lisadega;
      5. töövõtja pakkumus riigihankes.
   5. Kui lepingu dokumentide vahel esineb vastuolusid, lähtutakse prioriteetsuse määramisel eelmises punktis toodud lepingu dokumentide loetelu järjekorrast (loetelus eespool asetsev lepingu dokument on prioriteetsem järgneva suhtes). Riigihanke alusdokumentide vastuolude korral on nende prioriteetsuse järjekord järgmine: hanketeade, hankelepingu eseme tehniline kirjeldus, muud riigihanke alusdokumendid.
   6. Lepingul on selle sõlmimise hetkel järgmised lisad:
      1. Lisa 1 – Andmetöötluse leping.
      2. Lisa 2 – Hankelepingu projekt.
2. **Lepingu eesmärk ja ese**
   1. Lepingu eesmärk on määrata kindlaks lepingu esemeks olevate teenuste (edaspidi *teenus*) osutamise tingimused lepingu kehtivuse ajal ning tellija poolt töövõtjale esitatavate tellimuste kord.
   2. Lepingu esemeks on vastavalt tellija vajadustele viia läbi kiire ja operatiivne avaliku arvamuse seire strateegilise kommunikatsiooni seisukohalt olulistes küsimustes. Lepingu esemeks olevate teenuste täpsem kirjeldus on toodud hanke alusdokumentides ja töövõtja pakkumuses.
   3. Teenusest lähtuvate täpsemate tööde osutamine toimub vastavalt tellimuste alusel sõlmitud hankelepingutele.
   4. Hanke alusdokumentides toodud tellitava teenuse maht ja regulaarsus on indikatiivne. Tellijal on õigus seda lepingu täitmise käigus vastavalt vajadusele muuta. Tellija ei ole kohustatud tellima teenust kogu lepingu maksumuse ulatuses. Lepingu alusel tellitava teenuse maksimaalne maksumus on kuni **560 000** (viissada kuuskümmend tuhat) eurot.
   5. Lepingule allakirjutamisega kinnitab töövõtja, et ta on võimeline tähtaegselt osutama hanke alusdokumentides määratud teenuseid vastava tellimuse saamisel.
   6. Teenus tellitakse ja rahastatakse riigieelarvest.
3. **Tellimuse esitamine lepingu alusel**
   1. Tellija esitab tellimusi vajaduspõhiselt. Tellijal on õigus tellida lepingus nimetatud teenust talle vajalikus mahus ja regulaarsusega, mis lepitakse kokku iga tellimusega eraldi.
      1. Tellijal on õigus pidada töövõtjaga vajadusel läbirääkimisi enne tellimuse esitamist kirjalikku taasesitamist võimaldavas vormis, et täpsustada tellimust puudutava teenuse tingimusi ja nõudeid ning teenuse mahtu enne vastava hankelepingu sõlmimist või eesmärgiga töövõtjaga teenuse täitmiseks vajalike eelduste olemasolu osas konsulteerida.
   2. Teenuse tellimiseks esitab tellija töövõtjale tellimuse lepingus määratud töövõtja volitatud esindaja e-posti aadressil. Tellimuse tingimused määratakse esitatud tellimuses.
   3. Tellimuse kättesaamisest teavitab töövõtja tellijat hiljemalt tellimuse esitamisele järgneval tööpäeval tellija volitatud esindaja e-posti aadressil.
   4. Töövõtja koostab vastavalt tellimusele pakkumuse hiljemalt 3 (kolme) tööpäeva jooksul ja edastab selle tellija volitatud esindaja e-posti aadressil. 
      1. Pakkumus tuleb esitada vastavalt fikseeritud kuluartiklitele vastavuses tellimuses toodud mahuga. Töövõtja ei või üheski tegevuses pakkuda pakkumuses fikseeritud hindadest kõrgemat hinda.
   5. Tellija teatab pakkumuse sobivusest töövõtjale esimesel võimalusel, kuid mitte hiljem kui 3 (kolme) tööpäeva jooksul lepingus määratud töövõtja volitatud esindaja e-posti aadressil.
   6. Kui hankelepingu maksumus on võrdne või suurem kui 20 000 eurot ilma käibemaksuta, sõlmitakse lisa 2 kohane hankeleping ja allkirjastatakse poolte poolt. Töövõtja peab hankelepingu allkirjastama viivitamatult, kuid mitte hiljem kui 1 (ühe) tööpäeva jooksul pärast allkirjastamiseks saamist. Kui hankelepingu maksimaalne maksumus on kuni 19 999,99 eurot ilma käibemaksuta, sõlmitakse hankeleping kirjalikku taasesitamist võimaldavas vormis. Sellisel juhul annab tellija nõustumuse töövõtja pakkumusele ja hankelepingu sõlmimiseks e-posti teel.
   7. Hankelepingus fikseeritakse teenuse täpne sisu, maht, ajakava, maksumus jm olulised tingimused.
   8. Tellija võib küsitluse tulemustele osaliselt või täielikult kehtestada juurdepääsupiirangu avaliku teabe seaduse § 35 lg 1 p 19 ning riigisaladuse ja salastatud välisteabe seaduse §7 p 6  ja §11 p 3 alusel.
4. **Tellimuse täitmise üldtingimused** 
   1. Töövõtja kohustub täitma lepingut/osutama teenust tähtaegselt, kvaliteetselt, kooskõlas hanke alusdokumentide, tellimuse ja esitatud pakkumusega. Hanke alusdokumentides määratlemata omaduste osas peab teenus olema vähemalt keskmise kvaliteediga ja vastama sarnastele teenustele tavaliselt esitatavatele nõuetele.
   2. Töövõtja peab tegema kõik tööd ja toimingud, mis ei ole hanke alusdokumentides sätestatud, kuid mis on vajalikud hanke ja lepingu eesmärkide saavutamiseks ning oma olemuselt kuuluvad teenuse osutamisega seotud tööde hulka.
   3. Töövõtja peab tagama, et tellimuse täidavad pakkumuses nimetatud meeskonnaliikmed vastavalt oma erialastele teadmistele, oskustele ja võimetele.
      1. Kui teenuse osutamise käigus tekib vajadus meeskonnaliikmete vahetuseks, peab töövõtja selle eelnevalt tellijaga kooskõlastama. Meeskonnaliikmete vahetumise korral peab olema tagatud, et teenust osutavad vähemalt hanke alusdokumentides nõutud kvalifikatsiooni ja kogemusega isikud.
   4. Tellijal on õigus anda töövõtjale teenuse osutamiseks juhiseid. Kui juhistest kinnipidamisega kaasneks tellijale ilmselt ebasoodus tagajärg, võib töövõtja järgida juhiseid alles siis, kui ta on juhtinud tellija tähelepanu ebasoodsale tagajärjele ja tellija ei muuda juhiseid.
   5. Vajadusel annab tellija esindaja töövõtjale täiendavaid selgitusi ja/või informatsiooni tellimuse täitmisega seotud küsimustes kolme tööpäeva jooksul, arvates töövõtja vastavasisulise kirjaliku pöördumise (sh pöördumine e-posti teel) kättesaamisest tellija poolt.
   6. Tellijal on õigus kontrollida tellimuse täitmise käiku ja kvaliteeti, nõudes vajadusel töövõtjalt selle kohta informatsiooni või kirjalike või suuliste seletuste esitamist.
   7. Tellimuse täitmise käigus valminud dokumendid peavad vastama hanke alusdokumendi tehnilise kirjelduse punktis 4 toodud nõuetele.
   8. Töövõtja kohustub andma tellijale välja selle, mille ta on lepingu täitmisega seoses saanud ja loonud (sh seotud õigused), samuti selle, mille ta lepingu täitmiseks sai ja mille tagastamist on tellija soovinud (dokumendid, plaanid, joonised jms).
5. **Teenuse üleandmine**
   1. Teenuse üleandmine toimub üleandmise-vastuvõtmise aktiga.
   2. Töövõtja kohustub teenuse esitama tellijale lähtudes kokkulepitud tähtajast ning muudest tingimustest (nt andmebaaside ja tabelite ning muude materjalide edastamise viis jmt).
   3. Tellija kohustub teenuse 3 (kolme) tööpäeva jooksul arvates teenuse esitamisest üle vaatama ning vajadusel esitama töövõtjale kirjalikku taasesitamist võimaldavas vormis oma pretensioonid seoses teenuse mittevastavusega lepingule, esitades tähtaja paranduste tegemiseks. Kui tellija ei ole 3 (kolme) tööpäeva jooksul esitanud pretensioone, loetakse teenus vastuvõetuks.
   4. Teenuse vastuvõtmisel allkirjastavad pooled teenuse üleandmise-vastuvõtmise akti. Üleandmise-vastuvõtmise akt on aluseks tasu maksmisel.
   5. Teenuse vastuvõtmisest läheb tellijale üle teenuse juhusliku hävimise või kahjustumise riisiko.
6. **Lepingu hind ja tasumise tingimused**
   1. Tellija tasub töövõtjale teenuse eest vastavalt pakkumuses fikseeritud ühikuhindadele tegelikult teostatud teenuse mahus. Teenuse maksumus lepingu tähenduses (edaspidi hankelepingu hind) on töövõtja pakkumuses fikseeritud teenuse mahu ja teenuse ühikuhindade alusel hankelepinguga teostatud teenuse eest arvestatud summa. Hinnale lisandub käibemaks.
   2. Teenuse maksumus lepingu tähenduses (edaspidi hankelepingu hind) on töövõtja pakkumuses fikseeritud teenuse mahu ja teenuse ühikuhindade alusel hankelepinguga teostatud teenuse eest arvestatud summa. Hinnale lisandub käibemaks.
   3. Hankelepingu hind sisaldab kõiki kulusid, mis töövõtja on teinud teenuse osutamiseks, sh tasu lepingus sätestatud autoriõiguste eest.*.*
   4. Töövõtja esitab tellijale arve e-arvena. Arvele tuleb märkida riigihanke viitenumber 297354, 15-kohaline lepinguosa viitenumber (leitav riigihangete registrist lepingu juurest) ja tellija ja töövõtja kontaktisikute andmed.
   5. Arve maksetähtaeg peab olema vähemalt 14 kalendripäeva arve esitamisest.
   6. Töövõtja, kes ei ole registreeritud Eestis, saab arve esitada e-arvena üle-Euroopalise elektrooniliste dokumentide ja e-arvelduse võrgustiku PEPPOL kaudu või PDF-vormingus Ostja volitatud esindaja e-posti aadressile.
7. **Poolte vastutus ja vääramatu jõud**
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses. Poole koguvastutus on piiratud lepingu hinnaga, välja arvatud juhul, kui lepingurikkumine oli tahtlik.
   2. Töövõtja vastutab igasuguse lepingurikkumise eest eelkõige, kui tellimuson jäänud täitmata, teenus ei ole tähtaegselt osutatud või kui teenus ei vasta lepingus sätestatud nõuetele. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   3. Tellija esitab pretensiooni mõistliku aja jooksul teenuse mittevastavusest teada saamisest arvates.
      1. Pretensioonis fikseeritakse teenuses ilmnenud puudused ja määratakse tähtaeg puuduste kõrvaldamiseks. Tellija võib nõuda puuduste kõrvaldamist või uue teenuse osutamist, kui sellega ei põhjustata käsundisaajale ebamõistlikke kulusid või põhjendamatuid ebamugavusi. Kui töövõtja rikub lepingust tulenevat kohustust, mille heastamine ei ole võimalik või kui tellijal ei ole heastamise vastu huvi, tähtaega puuduste kõrvaldamiseks ei määrata.
      2. Töövõtjal on õigus puuduste kõrvaldamise nõude asemel alandada lepingu hinda.
   4. Lisaks lepingu täitmise nõudele või täitmisnõude asemel on tellijal õigus nõuda leppetrahvi kuni 1500 eurot iga rikkumise eest kui töövõtja poolt üle antud teenus ei vasta lepingutingimustele.
   5. Kui töövõtja rikub lepingust tulenevat kohustust, mille heastamine ei ole võimalik või kui tellijal ei ole heastamise vastu huvi, on tellijal õigus nõuda töövõtjalt leppetrahvi kuni 5% hankelepingu hinnast.
   6. Lepingus sätestatud tellimuse täitmise tähtajast või lepingu alusel esitatud pretensioonis määratud tähtajast mittekinnipidamise korral on tellijal õigus nõuda töövõtjalt leppetrahvi 0,5% hankelepingu kohaselt töövõtjale makstavast tasust iga töö või selle osa esitamise või paranduste tegemisega viivitatud kalendripäeva eest, kuid mitte rohkem kui 5% töövõtjale makstavast tasust. Tellijal on õigus teenuse eest tasumisel vähendada töövõtjale makstavat tasu leppetrahvi summa võrra.
   7. Juhul, kui töövõtja ei ole teenust tellijale esitanud või teinud nõutud parandusi hiljemalt 1 kuu möödumisel arvates teenuse teostamise tähtajast ja tellija on sellest tulenevalt hankelepingu erakorraliselt üles öelnud, siis on tellijal õigus nõuda leppetrahvi 3000 eurot.
   8. Kui tellija viivitab lepingus sätestatud rahaliste kohustuste täitmisega, on töövõtjal õigus nõuda tellijalt viivist 0,5% tähtaegselt tasumata summalt päevas, kuid mitte rohkem kui 5% hankelepingu hinnast.
   9. Lepingu punktis 10 sätestatud konfidentsiaalsuskohustuse rikkumisel töövõtja või lepingu punktis 10.4. nimetatud isikute poolt on tellijal õigus nõuda töövõtjalt leppetrahvi kuni 30% hankelepingu hinnast ja/või leping erakorraliselt ühepoolselt üles öelda.
   10. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus lepingust taganeda, teatades sellest töövõtjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 kirjeldatud asjaoludel.
       1. Lepingu oluliseks rikkumiseks loetakse muuhulgas seda, kui rohkem kui 3 korral ei vasta töövõtja poolt osutatud teenus lepingutingimustele või töövõtja on rohkem kui 3 korral teenuse osutamisega hilinenud rohkem kui 3 kalendripäeva. Sellise rikkumise korral on tellijal õigus nõuda koos lepingu erakorralise ühepoolse lõpetamisega leppetrahvi kuni 5% lepingu kogumaksumusest.
   11. Lepingu oluliseks rikkumiseks, mis annab töövõtjale õiguse leping erakorraliselt lõpetada, loetakse:
       1. tellija viivitab töövõtja arve tasumisega enam kui 21 päeva ja kui tellija ei lõpeta rikkumist töövõtja poolt määratava mõistliku pikkusega täiendava tähtaja jooksul;
       2. teenuse osutamine muutub võimatuks tellija lepingu rikkumise tõttu ja tellija ei lõpeta rikkumist töövõtja poolt määratava mõistliku pikkusega täiendava tähtaja jooksul.
   12. Leppetrahvid ja viivised tuleb tasuda 14 kalendripäeva jooksul vastava nõude saamisest. Tellijal on õigus teenuse eest tasumisel tasaarveldada leppetrahvi summa hankelepingu alusel tasumisele kuuluva summaga. Leppetrahvi nõudmine ei mõjuta õigust nõuda teiselt poolelt täiendavalt ka kohustuste täitmist ja kahju hüvitamist.
   13. Töövõtja vastutab oma töötajate või lepingu alusel teenust osutavate isikute töö eest.
   14. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv kohtupraktika tunnistab vääramatu jõuna.
8. **Autoriõigused** 
   1. Töövõtja peab omama lepingu täitmiseks vajalikke intellektuaalse omandi õigusi.
   2. Kui teenuse osutamise käigus luuakse autoriõigusega kaitstavaid teoseid, siis lähevad selliste teoste autori varalised õigused üle tellijale. Autori isiklike õiguste osas, mis on oma olemuselt üleantavad, annab töövõtja tellijale tagasivõtmatu ainulitsentsi, mis kehtib kogu autoriõiguste kehtivuse aja. Töövõtja kohustub tagama, et tal on kõik õigused eelnimetatud varaliste õiguste loovutamiseks ja isiklike õiguste osas ainulitsentsi andmiseks.
   3. Töövõtja kohustub andma tellijale üle andmed kolmandate isikute intellektuaalse omandi õiguste kohta seoses talle teenuse osutamise käigus üleantud materjalidega.
   4. Tellijal on pärast teenuse osutamise käigus loodud teose üleandmist õigus kasutada teost oma äranägemisel. Teose kasutamise viis ega territoorium ei ole piiratud. Teose muudatuste puhul peab olema selgelt aru saada, et nende autoriks ei ole töövõtja. Kui see ei ole selge, peab tellija töövõtjat eelnevalt teavitama ning andma töövõtjale võimaluse nõuda oma nime eemaldamist teenuse tulemitelt.
   5. Töövõtjal ei ole ilma tellija eelneva kirjaliku nõusolekuta õigust teenuse osutamise käigus loodud teoseid või nende osasid kasutada.
   6. Töövõtja kohustub talle teenuse eest maksmisele kuuluva tasu arvelt tasuma vajadusel kolmandatele isikutele teenuse osutamisega seotud autoritasud.
9. **Teadete edastamine ja volitatud esindajad** 
   1. Teadete edastamine toimub üldjuhul kirjalikku taasesitamist võimaldavas vormis. Juhul, kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
   2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
   3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal.
   4. Poolte volitatud esindajad on:
      1. Tellija volitatud esindaja Valitsuse kommunikatsioonibüroo nõunik Kristi Anniste, telefon 56207468, e-post kristi.anniste@riigikantselei.ee. Tellija volitatud esindajal on õigus esindada tellijat kõikides lepingu täitmisega seotud küsimustes, *v.a lepingu muutmine, lepingu ühepoolne erakorraline lõpetamine ning leppetrahvi, viivise või kahjude hüvitamise nõude esitamine.*
      2. Töövõtja volitatud esindaja projektijuht Kaisa Esko, telefon 56646675, e-post kaisa.esko@kantar.ee.
10. **Konfidentsiaalsus** 
    1. Töövõtja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
    2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele töövõtja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama.
    3. Töövõtja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
    4. Töövõtja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
    5. Töövõtja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
11. **Lepingu kehtivus, muutmine ja lõpetamine**
    1. Leping jõustub allkirjastamisest ja kehtib 48 kuud või kuni lepingu maksimaalse kogumaksumuse täitumiseni, sõltuvalt sellest, kumb asjaolu saabub enne. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist. Selguse huvides: pärast lepingu kehtivuse lõppu pooled lepingu alusel uusi hankelepinguid sõlmida ei või, küll aga võivad pooled sõlmida lepingu kehtivuse ajal hankelepinguid, mille täitmise tähtpäev on hilisem kui lepingu lõppemise päev. Viimasel juhul kohaldatakse hankelepingule kuni selle lõppemiseni jätkuvalt ka asjasse puutuvaid lepingu tingimusi..
    2. Kui lepingu lõppemise ajaks ei ole uue riigihanke tulemusel lepingut sõlmitud, on tellijal töövõtja nõusolekul õigus pikendada lepingut kuni 3 kuud.
    3. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
    4. Pooled võivad lepingut muuta riigihangete seaduses sätestatud tingimustel.
    5. Lepingu korralise ülesütlemise õigus on ainult tellijal. Tellija võib lepingu mõjuva põhjuse olemasolul ennetähtaegselt üles öelda, teatades töövõtjale sellest 30 (kolmkümmend) kalendripäeva ette. Lepingu lõpetamine ei muuda kehtetuks lepingu alusel sõlmitud hankelepinguid. Muuhulgas on tellijal õigus leping üles öelda juhul, kui

11.5.1 töövõtja suhtes on algatatud likvideerimis- või pankrotimenetlus.

11.5.2 kui tal puuduvad lepingu täitmiseks rahalised vahendid või võimalus tagada töövõtjale sisendmaterjale ja/või alusandmeid või kaob vajadus teenuse järele.

11.5.3 töövõtjalon maksuvõlg riigihangete seaduse § 95 lg 1 punkti 4 tähenduses ning töövõtja ei ole maksuvõlga likvideerinud mõistliku aja jooksul pärast tellija vastavasisulist teadet.

1. **Lõppsätted** 
   1. Töövõtja esitab tellijale andmed 12 kuu jooksul lepingu alusel temaga sõlmitud hankelepingute sõlmimise aja ja maksumuse kohta 15 päeva jooksul pärast iga 12 kuu möödumist lepingu sõlmimisest arvates.
   2. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
   3. Töövõtja on teadlik, et leping on avaliku teabe seaduses sätestatud ulatuses avalik.
   4. Juhul, kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
   5. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju Maakohtule.
   6. Leping on allkirjastatud digitaalselt.